C 344/104
RO
Jurnalul Oficial al Uniunii Europene
29.9.2023
Datele publicate recent (34) indică faptul că numărul de unicorni noi din UE a fost relativ mic în primul trimestru al anului 2023, înregistrându-se doar patru, față de aproximativ 20 în perioada corespunzătoare din 2021 și 2022 (22 și, respectiv, 20).
În T1-2020 au fost înființate patru noi întreprinderi-unicorn.
Prin urmare, „rata natalității” unicornilor din UE pare să fi scăzut la nivelurile anterioare pandemiei de COVID-19.
Chiar și în contextul evoluției ascendente din ultimul timp, UE este în urma altor regiuni, cum ar fi SUA, China și Regatul Unit, unde sunt concentrate cele mai multe întreprinderi-unicorn, fie pentru că sunt fondate acolo, fie pentru că s-au mutat acolo după înființare (35).
Crearea unor sisteme puternice și favorizante și valorificarea întregului potențial al pieței unice a UE sunt factori importanți pentru creșterea numărului de unicorni sau pentru atragerea acestora din întreaga lume.
Traiectoria de referință se bazează pe datele istorice referitoare la unicorni, care acoperă perioada 2008-2022.
Forma funcțională aleasă în acest caz este cea exponențială, care se potrivește bine datelor istorice (Figura 15).
Nu se prezintă o traiectorie a deceniului digital din cauza instabilității recente/actuale a evoluțiilor.
Figura 15
Numărul unicornilor din UE.
Date istorice și traiectoria de referință
3.2.10.
Digitalizarea serviciilor publice Țintă: digitalizarea serviciilor publice, unde furnizarea serviciilor publice esențiale este accesibilă online în proporție de 100 % și, după caz, este posibil ca cetățenii și întreprinderile din Uniune să interacționeze online cu administrațiile publice.
Definiția ICP: — Cetățeni: Furnizarea online de servicii publice esențiale pentru cetățeni, măsurată ca pondere a demersurilor administrative care pot fi realizate integral online pentru evenimente majore din viața lor.
Se iau în considerare următoarele evenimente: mutare; transport; inițierea unei proceduri cu privire la cererile cu valoare redusă; familie; carieră; studii și sănătate. — Întreprinderi: Furnizarea online de servicii publice esențiale pentru întreprinderi, măsurată ca pondere a demersurilor administrative necesare pentru deschiderea unei afaceri și desfășurarea operațiunilor comerciale curente, care se pot face integral online.
(34) Dealroom (https://tinyurl.com/EU-unicorns-Q1-2023) (35) Dealroom (https://tinyurl.com/unicorns-totals-non-EU)